Sekondi-Takoradi

Sekondi-Takoradi (mugažo anglijan kelel) om järed lidn da transporttesol'm Ganan suves, valdkundan koumanz' surtte lidn. Se om Päivlaskmaižen agjan administrativine keskuz.

 Istorii 
Eländpunkt sai lidnan statusad vl 1946, sätihe kahten lidnan ühtištusel: Sekondi i Takoradi. Nimed oma prussijan torgovanoiden vajehtadud kanzannimed.

Sekondi šingotaškanzihe raudten sauvomižel, Takoradiš saudihe merivaldmoid vodele 1928. Tegimišton päsarakod oma merikalan, kakaon i mecan ümbriradmine sijaližel torhudel, laivansauvomine, kivivoin samine.

 Geografijan andmused 
Lidn sijadase Atlantižen valdmeren Gvinejan lahten randal, 10 m ü.m.t. keskmäižel korktusel.

Klimat om tropižen savannan. Kun keskmäine lämuz om +24..+27 C° vodes läbi. Paneb sadegid 1322 mm vodes, enamba semendkus-kezakus (250..346 mm kus), vähemba tal'vkus-uhokus (31..35 mm kus).

 Eläjad 
Vl 2012 eläjiden lugu oli 445 205 ristitud, ristitišt ližadub rahvahanikoil kaikes valdkundaspäi kivivoin samižen tagut.

Religijan mödhe: vižkümnenden päivän jumalankodikundan polenpidajad i harizmatikad — 35 %, toižed protestantad — 26 %, katolikad — 14 %, toižed hristanuskojad — 12 %, islamanuskojad — 9 %, religijatomad — 3,5 %, Afrikan veroližiden religijoiden uskojad — 0,2 %.

Takoradin tehnine universitetTakoradin tehnižen universitet ghstudents.com-saital.  (, alusenpanend 1954 kut Valdkundaline tehnine institut, universitet vspäi 2016) radab lidnas.

 Sebruzlidnad 
  Boston, Massačusets, AÜV

 Homaičendad 

Kategorii:Ganan lidnad
Kategorii:Eländpunktad kirjamišton mödhe
*